google/wiki40b huggingface dataset:
शून्य से भाजन

गणित में जब किसी संख्या को शून्य से भाग करते हैं तो इसे शून्य से भाजन (division by zero) कहते हैं। इस भाजन में भाजक (divisor) शून्य होता है। ऐसे भाजन को a/0 लिखा जा सकता है जहाँ a भाज्य (dividend (अंश)) है। सामान्य अंकगणित में यह व्यंजक अर्थहीन है क्योंकि कोई ऐसी संख्या नहीं है जिसको 0 से गुणा करने पर a मिलता है (यहाँ माना गया है कि a≠0)। अतः शून्य से भाजन अपरिभाषित है। चूँकि किसी भी संख्या में शून्य का गुणा करने पर परिणाम शून्य ही आता है, इस कारण 0/0 का भी कोई निश्चित मान नहीं है।

इतिहास

ब्रह्मगुप्त (598-668) द्वारा रचित ब्राह्मस्फुटसिद्धान्त वह सबसे प्राचीन ग्रन्थ है जिसमें शून्य तथा शून्य से सम्बन्धित संक्रियाएं (ऑपरेशन्स) वर्णित हैं। ब्रह्मगुप्त ने 0/0 = 0 बताया है किन्तु a/0 (जहाँ a ≠ 0) के बारे में कुछ नहीं कहा है।
सकल निरीक्षण

चिकित्सा में सकल निरीक्षण (Gross examination) वह प्रक्रिया होती है जिसमें विकृतिवैज्ञानिक नमूनो की बिना सूक्ष्मदर्शी के प्रयोग के, केवल आँखों से देखकर रोगों के अनुमान के लिए जाँच की जाती है। उदाहरण के लिए शल्यचिकित्सा (सर्जरी) द्वारा शरीर से निकाले गए फुलाव (ट्यूमर) की जाँच से उसके कैंसर होने या न होने का अनुमान लगाया जा सकता है। अक्सर सकल निरीक्षण के उपरांत नमूनों को सूक्ष्मदर्शी द्वारा जाँचने के लिए उसकी ऊतक विकृतिवैज्ञानिक जाँच भी की जाती है।
अनंत बंदर प्रमेय

अनंत बंदर प्रमेय के अनुसार अगर कोई बंदर अनंत काल के लिए टाइपराइटर कुँजीपटल की कुंजियाँ यादृच्छिक रूप से दबाता रहें तो वह दिये गये पाठ को लगभग निश्चित रूप से टाइप कर देगा, जैसे विलियम शेक्सपियर का पूरा काम।
मेघालय पुलिस

संगठनात्मक संरचना

मेघालय पुलिस का नेतृत्व पुलिस महानिदेशक (DGP) करता है, वर्तमान में श्री पी जे पी हनुमान,  भा.प्र.सेवा (RRP:१९७९) पदासीन हैं। 
वर्ष २०१६ के अनुसार मेघालय पुलिस की कुल स्वीकृत संख्या १२,९११ कर्मचारी हैं, जिनकी वास्तविक संख्या १०,९५६ है।  ये स्वभी कर्मचारी एवं अधिकारी विभिन्न पदों पर आसीन रहते हैं।  मेघालय पुलिस का मुख्यालय सचिवालय पहाड़ी(सेक्रेटेरियट हिल) , शिलांग में स्थित है।
शकूर बस्ती

शकूर बस्ती दिल्ली का एक पश्चिमी क्षेत्र है। यहां पुरानी बस्ती व आवासीय क्षेत्र है। यहां औद्योगिक क्षेत्र भी है। इसके निकटवर्ती क्षेत्र है पश्चिम विहार, पंजाबी बाग, इत्यादि।
यहां दिल्ली की परिक्रमा रेल सेवा का एक रेलवे स्टेशन भि है।
धुनाची

धुनाची पूजा तथा आरती में इस्तेमाल किए जानेवाले एक पात्र है | जो मिट्टी और पीतल से बनाई जाती है | नारियल की छिलका और धूना से धुनाची जलाई जाती है | पूजा में दीपक के पहले या बाद धुनाची से आरती की जाती है | बंगाल कि दुर्गापूजा में धुनाची आरती एक विशेष आचार है |बनारस में भी धुनाची आरती प्रचलित है | 'धुनाची आरती' को कुछ प्रदेश में 'धूप आरती' भी कहते हैं|
नालन्दा विश्वविद्यालय

नालन्दा विश्वविद्यालय, राजगृह में स्थित एक विश्वविद्यालय है।
कलानौर

एतिहासिक तथ्य

सन् 1556 में कलनौर में 1,4 वर्ष की आयु में अकबर की ताजपोशी हुई थी।
ताऊपो ज्वालामुखीय क्षेत्र

ताऊपो ज्वालामुखीय क्षेत्र (Taupo Volcanic Zone) न्यू ज़ीलैंड के उत्तर द्वीप में स्थित एक बहुत ही सक्रीय ज्वालामुखीय क्षेत्र है। इसका नाम ताऊपो झील पर पड़ा है जो यहाँ के सबसे बड़े ज्वालामुख-कुण्ड में स्थित एक झील है। यह ज्वालामुखीय क्षेत्र V का आकार रखता है और हर वर्ष ८ मिलिमीटर अधिक बढ़ जाता है। इसमें रुआपेहू (Ruapehu), नंगारेहोई (Ngauruhoe) और व्हाकारी (Whakaari) जैसे कई प्रसिद्ध ज्वालामुखी खड़े हुए हैं।
जलेबी

इतिहास

कुछ लोगों का मानना है कि जलेबी मूल रूप से अरबी शब्द है और इस मिठाई का असली नाम है जलाबिया। यूं जलेबी को विशुद्ध भारतीय मिठाई मानने वाले भी हैं। शरदचंद्र पेंढारकर (बनजारे बहुरूपिये शब्द) में जलेबी का प्राचीन भारतीय नाम कुंडलिका बताते हैं। वे रघुनाथकृत ‘भोज कुतूहल’ नामक ग्रंथ का हवाला भी देते हैं जिसमें इस व्यंजन के बनाने की विधि का उल्लेख है। भारतीय मूल पर जोर देने वाले इसे ‘जल-वल्लिका’ कहते हैं। रस से परिपूर्ण होने की वजह से इसे यह नाम मिला और फिर इसका रूप जलेबी हो गया। फारसी और अरबी में इसकी शक्ल बदल कर हो गई जलाबिया। उत्तर पश्चिमी भारत और पाकिस्तान में जहां इसे जलेबी कहा जाता है वहीं महाराष्ट्र में इसे जिलबी कहा जाता है और बंगाल में इसका उच्चारण जिलपी करते हैं। जाहिर है बांग्लादेश में भी यही नाम चलता होगा।
तिलक महाराष्ट्र विश्वविद्यालय

तिलक महाराष्ट्र विश्वविद्यालय (टिळक महाराष्ट्र विद्यापीठ) पुणे में स्थित एक मानित विश्वविद्यालय है। इसकी स्थापना १९२१ में महात्मा गांधी के सलाह पर की गयी थी और इसका नामकरण महान स्वतन्त्रता सेनानी बाल गंगाधर तिलक के नाम पर की गयी थी।
सुतंगा साइपुंग विधानसभा निर्वाचन क्षेत्र

सुतंगा साइपुंग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक शितलांग पाले हैं।

विधायकों की सूची

१९७२ में यह क्षेत्र सुतंगा तथा १९७८-२००८ तक सुतंगा शानपुंग नाम से जाना जाता था। वर्तमान नाम सुतंगा साइपुंग २०१३ में पड़ा है। इस निर्वाचन क्षेत्र से विधायकों की सूची निम्नवत है –
सिंह-सिद्धांत-सिन्धु

सिंह-सिद्धांत-सिन्धु तंत्र-मंत्र, साहित्य, काव्यशास्त्र, आयुर्वेद, सम्प्रदाय-ज्ञान, वेद-वेदांग, कर्मकांड, धर्मशास्त्र, खगोलशास्त्र-ज्योतिष, होरा शास्त्र, व्याकरण आदि अनेक विषयों के जाने-माने विद्वान शिवानन्द गोस्वामी | शिरोमणि भट्ट (अनुमानित काल : संवत् १७१०-१७९७) द्वारा वि॰सं॰ १७३१ में रचित संस्कृत महाग्रन्थ है। यह विपुल कृति सन १६७४ ई. में पूरी हुई। यह महाग्रंथ संस्कृत काव्य, तंत्रशास्त्र, मंत्रशास्त्र, न्याय, निगम, मीमांसा, सूत्र, आचार, ज्योतिष, वेद-वेदांग, व्याकरण, औषधिशास्त्र, यज्ञ-विधि, कर्मकांड, धर्मशास्त्र- जाने कितनी विधाओं और विद्याओं का विश्वकोश (एनसाइक्लोपीडिया) है।
यह ऐसी कालजयी रचना है जिसका अपने समकालीन संस्कृत-ग्रंथों में कोई सानी नहीं है। इस ग्रन्थ में लिखे गए श्लोकों की संख्या अविश्वसनीय हद तक बड़ी है। 'इसमेंमें कुल ३५,१३० संस्कृत श्लोक हैं।श्रीमद्भागवत महापुराण के बाद संभवतया यह अपनी तरह का सबसे बड़ा ग्रन्थ है। यह कृति अनूप संस्कृत लाइब्रेरी, बीकानेर में पाण्डुलिपि की प्रति होने के बावजूद विद्वानों की दृष्टि से अनेक वर्षों तक लुप्तप्राय रही, पर अब जोधपुर के प्राच्य-विद्या-प्रतिष्ठान ने कई खण्डों में प्रकाशित की है।
कायनात अरोड़ा

प्रारंभिक जीवन

अरोड़ा का जन्म उत्तराखंड के देहरादून के पहाड़ी-पंजाबी परिवार में हुआ था। [6] वह दिवंगत अभिनेत्री दिव्या भारती की दूसरी चचेरी बहन हैं।
महमाइ

महमाइ नेपालके मेची अंचलके इलाम जिलाकी एक गाँव विकास समिति है।
प्रीति चौधरी

प्रीति चौधरी एक भारतीय अभिनेत्री है।
जां वाप्तिस्ते आंद्रे ड्यूमा

जां वाप्तिस्ते आंद्रे ड्यूमा (Jean Baptiste Andre Dumas ; 14 जुलाई 1800 – 10 अप्रैल 1884) फ्रांसीसी रसायनज्ञ था। कार्बनिक विश्लेषण एवं संश्लेषण पर उसने उल्लेखनीय कार्य किया। इसके अलावा उसने वाष्प घनत्व के मापन द्वारा परमाणु भार (आपेक्षिक परमाणु द्रव्यमान) तथा अणुभार निकालने की विधि विकसित की। इसके अलावा उसने यौगिकों में नाइट्रोजन का विश्लेषण करने की एक विधि विकसित की।

परिचय

ड्यूमा का जन्म १४ जुलाई १८०० ई० को ऐले गार्ड (Alais Gard) में हुआ था। ड्यूमा ने विशेष शिक्षा जेनेवा (Geneva) में प्राप्त की और १८२१ ई० में ये पैरिस के इकोल पॉलिटेक्निक में रसायन के प्राध्यापक हो गए। इसके पश्चात् एथेनी, स्वस्थापित इकोल सेंट्रल डेफार्ट्स एट मेन्यूफैक्टर्स में और सॉरबॉन में रसायन के प्रोफेसर रहे।
ड्यूमा कैथोलिक धर्म में विश्वास करते थे और ईसाई धर्म के आलोचनाओं का प्रायः जवाब देते थे।
इन्होंने जीवन भर रसायन विषयक विभिन्न अनुसंधानों का कार्य किया। रासायनिक तुल्यांकों पर कार्य आरंभ किया। परमाणुवाद के संबंध में इन्होंने निबंध लिखे, जिन्होंने इन्हें यूरोप में विख्यात कर दिया। रासायनिक प्रतिस्थापन के संबंध में इन्होंने बर्ज़ीलियस के मत के विपरीत अपना मत प्रस्तुत किया, जिसने इनका यश बढ़ाया। कार्बनिक रसायन के क्षेत्र में इन्होंने अद्भुत कार्य किया। ईथर, ईथरीय तैल, नील रंग, एंल्कलॉयड आदि के क्षेत्र में इनकी गवेषणाएँ कार्बनिक रसायन के मार्ग को प्रशस्त करने में सहायक हुई। १८४९-५१ ई० में ये कृषि और व्यापार मंत्रालय में मंत्री नियुक्त हुए और द्वितीय साम्राज्य के शासन के समय में भी शासन में इन्हें ऊँचा पद मिला। १८७५ ई० में ये अकादमी की गीज़ो की पीठ के लिये आमंत्रित हुए। ११ अप्रैल १८८४ ई० को कैन (Cannes) में इनकी मृत्यु हुई। ड्यूमा ने कई ग्रंथ भी लिखे।
काकि नो मोतो नो हितोमारो

काकि नो मोतो नो हितोमारो (Kakinomoto no Hitomaro ; 柿本人麻呂 or 柿本人麿; c. ६६२ – ७१०) एक प्रतिष्ठित जापानी कवि थें। इनकी रचनाओं को मान्योशू में सम्मिलित किया गया था।
अयाल

अयाल शब्द हिंदी भाषा में फ़ारसी शब्द याल से उद्घृत है। फ़ारसी भाषा में इसका अर्थ घोड़े के कानों के बीच के बाल होता है। यह शब्द अब उन सभी प्राणियों के बालों के लिये इस्तेमाल किया जाता है जिनकी गर्दन के ऊपर और नीचे बाल पाये जाते हैं, जैसे सिंह, अश्व, गधा इत्यादि।
२६७७ ईसा पूर्व

२६७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जमाई राजा (फ़िल्म)

संक्षेप

दुर्गेश्वरी देवी (हेमामालिनी) एक बहुत समृद्ध और गौरवान्वित महिला है। वह अपने महल में अपने दो बेटे धीरज और नीरज, अपनी बेटी रेखा (माधुरी दीक्षित), अपने भाई, डीडीटी (अनुपम खेर) और उसके करीबी दोस्त, बीबीसी (सतीश कौशिक) और निजी सचिव शक्ति (शक्ति कपूर) के साथ घर में रहती है। रेखा में बॉम्बे में एक मेडिकल कॉलेज में अध्ययन कर रही है। दुर्गेश्वरी देवी का घर और कंपनी पर पूरा नियंत्रण है और सभी उससे डरते हैं। रेखा का राजा (अनिल कपूर) के साथ प्यार में पड़ने पर उनका अपनी तरह समृद्ध परिवार में उसकी शादी करने की महत्वाकांक्षा विफल होती है। राजा बेरोजगार, गरीब है लेकिन होशियार और शिक्षित व्यक्ति है। दुर्गेश्वरी, विवाह से सहमत होने की शर्त रखती है, जिससे वो अपमानित हो और शादी ना करें। वह राजा से विवाह के बाद उनके साथ रहने के लिए कहती है ना कि दूसरी तरह जहां दुल्हन दूल्हे के घर में रहती है।
दुर्गेश्वरी अपने सभी सहयोगियों की मदद से रेखा के सामने राजा की झूठी छवि बनाना और उसे अपमानित करने की कई चालें चलती है। लेकिन यह सब व्यर्थ होता है, राजा उनकी चाल से बाहर निकलता है और अंत में उन्हें मना लेता है
सत्संग

सत्संग (संस्कृत सत् = सत्य, संग= संगति) का अर्थ भारतीय दर्शन में है (1) "परम सत्य" की संगति, (2) गुरु की संगति, या (3) व्यक्तियों की ऐसी सभा की संगति जो सत्य सुनती है, सत्य की बात करती है और सत्य को आत्मसात् करती है। इसमें विशिष्ट बात है कि इसमें प्राचीन ग्रंथों को सुना या पढ़ा जाता है, उस पर बात की जाती है, उसके अर्थ पर चर्चा की जाती है, उन शब्दों के स्रोत को आत्मसात् किया जाता है, ध्यान किया जाता है और उनके अर्थ को अपने दैनंदिन जीवन में उतारा जाता है। समकालीन पाश्चात्य सत्संग कराने वाले गुरु- जो अक्सर अद्वैत वेदांत परंपरा के हैं - कई बार परंपरागत पूर्वी ज्ञान को आधुनिक मनोविज्ञान की पद्धतियों के साथ मिलाते हैं।
हिना (फ़िल्म)

संक्षेप

चन्दर (ऋषि कपूर) श्रीनगर में रहता है। उसकी चाँदनी जिसे वो चाँद कहता है (अश्विनी भावे) से सगाई होने वाली है। अपनी सगाई के दिन, वह दुर्घटनाग्रस्त हो जाता है, और गलती से पाकिस्तानी के कश्मीर में घुस जाता है। कश्मीर पर विवादास्पद भारतीय-पाकिस्तानी तनाव के बीच हिना (ज़ेबा बख्तियार) नामक एक खानाबदोश लड़की, उसके साथ प्यार करने लगती है।
खूबसूरत हिना खान पाकिस्तान में झेलम नदी के पास अपने विधवा पिता, खान बाबा (सईद जाफ़री के साथ रहती है। उसके तीन भाई, अशरफ, रज्जाक, और जामन हैं। एक दिन वह एक शरीर को नदी से बहता आता हुआ देखती है। खान बाबा, बीबी गुल (फरीदा ज़लाल), और हिना उस आदमी को उठाते हैं और उसका स्वास्थ्य वापस ठीक करते हैं। उन्हें यह पता लगा कि वो अपनी याददाश्त खो गया है। वो आदमी नींद में "चाँद" नाम पुकारता है, इसलिये हर कोई उसे उस नाम से बुलाता है। जल्द ही वह चारों ओर घूमने लगता है, बीबी के लिए काम करना शुरू कर देता है और उन्हें मिट्टी के बर्तन बनाने में मदद करता है। हिना उसके साथ प्यार करने लगती है और उससे शादी करना चाहती है। दरोग शाहबाज खान (रजा मुराद) की उस पर नजर है जो की पहले ही दो बार शादी कर चुका है, लेकिन शरीयत कानून के मुताबिक वह दो बार शादी और कर सकता है। खान बाबा ने हिना और चाँद के विवाह की व्यवस्था की और शादी के लिए एक दिन तय किया गया। कबीले को जल्द ही पता चलता है कि चाँद मुस्लिम नहीं है, न ही वह पाकिस्तान से है। असल में वह भारत से है और एक कार दुर्घटना के दौरान पाकिस्तान पहुँच गया हैं। कबीला चाँद को घर वापस जाने के लिए सुरक्षित मार्ग बनाने का फैसला करता है। एक भाई के शाहबाज खान के साथ मिलने से पहला प्रयास असफल हो गया। दूसरा प्रयास सफल हुआ, लेकिन हिना अंत में मारी गई।
फ़िल कोगन

शुरुआती जीवन

कोगन का जन्म क्राइस्टचर्च से 22 किलोमीटर (14 मील) दूर स्थित लिंकन नगर में हुआ था। इन्होंने अपने बचपन का काफ़ी समय अण्टीगुआ और कनाडा में व्यतीत किया था। इन्होंने क्राइस्टचर्च के सेंट एंड्रयूज़ कॉलेज से शिक्षा प्राप्त की थी।

परिवार

कोगन अपनी पत्नी लुईस कोगन और पुत्री एली के साथ रहते हैं। इनका वर्तमान घर लॉस एन्जिल्स, कैलीफोर्निया, में है। इनके न्यूज़ीलैंड में भी दो घर हैं।
बजाते रहो

पटकथा

फिल्म की कहानी मिसेज बवेजा उर्फ मम्मी जी (डॉली आहलूवालिया) से शुरु होती है जो अपने बेटे सुक्खी (तुषार कपूर) के साथ केबल का बिजनेस चलाती हैं। उन्हें कोर्ट में अपनी प्रॉपर्टी कुर्क होने से बचाने के लिए बहुत ही कम समय में 15 करोड़ रुपए जमा कराने हैं। मिसेज बवेजा के पति (योगेंद्र टिक्कू) के सभरवाल (रवि किशन) के बैंक में काम करते हैं। सभरवाल लोगों को बहुत ज़्यादा ब्याज का लालच देकर उनके पैसे अपने बैंक में जमा कर लेता है। सचिव के तौर पर बावेजा के साइन होते हैं इसलिए सभरवाल लोगों का सारा पैसा हड़पकर सारा दोष बावेजा पर डाल देता है। बावेजा को धोखाधड़ी के आरोप में गिरफ़्तार कर लिया जाता है। ईमानदार मिस्टर बवेजा अपने चरित्र पर लगे लांछन को बर्दाश्त नहीं कर पाते और इस सदमे से मौत हो जाती है। सायरा (विदुशी मेहरा) सभरवाल की उस बैंक में जूनियर होती हैं और उन्हें भी इस धोखाधड़ी के आरोप में हिरासत में ले लिया जाता है। अब उसकी रिहाई तभी संभव है जब मिसेज बवेजा 15 करोड़ रुपए बैंक में जमा कर देंगी। मिसेज बवेजा अपने बेटे सुक्खी, उसके दोस्त बिल्लू (रणवीर शौरी) और मिंटू हसन (विनय पाठक) के साथ मिलकर धोखाधड़ी के 15 करोड़ रुपए सभरवाल से हथियाती हैं। इस प्रकार फ़िल्म की कहानी आगे बढ़ती है।

संगीत

फ़िल्म के संगीत निर्देशक जयदेव कुमार हैं।
हातिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

हातिय़ा उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
खिचिंग

खिचिंग ओडिशा के मयूरभंज जिले में स्थित एक प्राचीन ऐतिहासिक गाँव है। यह भंज वंश की प्राचीन राजधानी है। भंज का राजवंश चित्तौड़ के राजपूतों की एक शाखा थी। इस राज्य के दो खंड थे जो क्रमश: खिचिंग और खिंजली कहे जाता थे। इस राजवंश के संस्थापक वीरभद्र थे। उन्हें 'आदि भंज' कहा जाता है। उनके संबंध में जनुश्रुति है कि उनका जन्म किसी पक्षी के अंडे से हुआ था और वशिष्ठ ऋषि ने उनका पालन पोषण किया।
खिचिंग में दो दुर्गो के अवशेष हैं जो विराटगढ़ और कीचक गढ़ कहे जाते हैं। भंज राजघराने की देवी चकेश्वरी कही जाती है। वहाँ उनकी एक दर्शनीय मूर्ति है। वहाँ नीलकंठेश्वर महादेव का मंदिर है जो वास्तुकला की दृष्टि से उल्लेखनीय है। वह भुवनेश्वर के मंदिरों की परंपरा में बना है और कदाचित् ११वीं या १२वीं शती का है।
टोफ़ू

टोफू (tofu) या सोया दही (soybean curd या bean curd) सोया दूध को जमाकर उसके दही को पनीर जैसे टुकड़ों को पिचकार बनाए गए खाने का नाम होता है। टोफ़ू कई प्रकार के होते हैं - सख़्त या मुलायम, पीले या सफ़ेद, नमकीन या मीठे। इन्हें पनीर की तरह अलग-अलग व्यंजनों में मिलाया जा सकता है और तला-भुना जा सकता है। टोफ़ू का आविष्कार प्राचीन चीन में हुआ और इसका श्रेय हान राजवंश के लिऊ अन (劉安, Liu An) नामक राजकुमार को दिया जाता है। टोफ़ू में लोहा और प्रोटीन बहुत होता है और पनीर की तुलना में इसमें कम कैलोरी होती हैं। दूध न पचा पाने वाले लोगों के लिए यह पनीर की जगह ले सकता है। फिर भी कहा गया है कि इसका सेवन संतुलित मात्र में ही करना चाहिए।
राजपूत

राजपूतों की उत्पत्ति

हर्षवर्धन के उपरान्त भारत में कोई भी ऐसा शक्तिशाली राजा नहीं हुआ जिसने भारत के वृहद भाग पर एकछत्र राज्य किया हो। इस युग में भारत अनेक छोटे बड़े राज्यों में विभाजित हो गया जो आपस मे लड़ते रहते थे। इनके राजा 'राजपूत' कहलाते थे तथा सातवीं से बारहवीं शताब्दी के इस युग को 'राजपूत युग' कहा गया है।
राजपूतों की उत्पत्ति के संबंध मे इतिहास में दो मत प्रचलित हैं। कर्नल टोड व स्मिथ आदि के अनुसार राजपूत वह विदेशी जातियाँ है जिन्होंने भारत पर आक्रमण किया था। चंद्रबरदाई लिखते हैं कि परशुराम द्वारा क्षत्रियों के सम्पूर्ण विनाश के बाद ब्राह्मणों ने आबू पर्वत पर यज्ञ किया व यज्ञ कि अग्नि से चौहान, परमार, गुर्जर-प्रतिहार व सोलंकी राजपूत वंश उत्पन्न हुए। इसे इतिहासकार विदेशियों के हिंदू समाज में विलय हेतु यज्ञ द्वारा  शुद्धिकरण की पारम्परिक घटना के रूप मे देखते हैं। दूसरी ओर गौरीशंकर हीराचंद ओझा आदि विद्वानों के अनुसार राजपूत विदेशी नहीं है अपितु प्राचीन क्षत्रियों की ही संतान हैं।राजतरंगिणी में 36 क्षत्रिय कुलों का वर्णन मिलता है। कुछ विद्वान् राजपूतों की उत्पत्ति अग्निकुंड से उत्पन्न बताते हैं। यह अनुश्रति पृथ्वीराजरासो (चन्द्ररबरदाई कृत) के वर्णन पर आधारित है। पृथ्वीराजरासो के अतिरिक्त 'नवसाहसांक' चरित, 'हम्मीररासो', 'वंश भास्कर' एवं 'सिसाणा' अभिलेख में भी इस अनुश्रति का वर्णन मिलता है। कथा का संक्षिप्त रूप् इस प्रकार है- 'जब पृथ्वी दैत्यों के आतंक से आक्रांत हो गयी, तब महर्षि वशिष्ठ ने दैत्यों के विनाश के लिए आबू पर्वत पर एक अग्निकुण्ड का निर्माण कर यज्ञ किया। इस यज्ञ की अग्नि से चार योद्धाओं- प्रतिहार, परमार, चौहान एवं चालुक्य की उत्पत्ति हुई। भारत में अन्य राजपूत वंश इन्हीं की संतान हैं। 'दशरथ शर्मा', 'डॉ. गौरी शंकर ओझा' एवं 'सी.वी. वैद्य' इस कथा को मात्र काल्पनिक मानते हैं।विदेशी उत्पत्ति के समर्थकों में महत्त्वपूर्ण स्थान 'कर्नल जेम्स टॉड' का है। वे राजपूतों को विदेशी सीथियन जाति की सन्तान मानते हैं। तर्क के समर्थन में टॉड ने दोनों जातियों (राजपूत एवं सीथियन) की सामाजिक एवं धार्मिक स्थिति की समानता की बात कही है। उनके अनुसार दोनों में रहन-सहन, वेश-भूषा की समानता, मांसाहार का प्रचलन, रथ के द्वारा युद्ध को संचालित करना, याज्ञिक अनुष्ठानों का प्रचलन, अस्त्र-शस्त्र की पूजा का प्रचलन आदि से यह प्रतीत होता है कि राजपूत सीथियन के ही वंशज थे।
विलियम क्रुक ने 'कर्नल जेम्स टॉड' के मत का समर्थन किया है। 'वी.ए. स्मिथ' के अनुसार शक तथा कुषाण जैसी विदेशी जातियां भारत आकर यहां के समाज में पूर्णतः घुल-मिल गयीं। इन देशी एवं विदेशी जातियों के मिश्रण से ही राजपूतों की उत्पत्ति हुई।
भारतीय इतिहासकारों में 'ईश्वरी प्रसाद' एवं 'डी.आर. भंडारकर' ने भारतीय समाज में विदेशी मूल के लोगों के सम्मिलित होने को ही राजपूतों की उत्पत्ति का कारण माना है। भण्डारकर तथा कनिंघम के अनुसार राजपूत विदेशी थे। इन तमाम विद्वानों के तर्को के आधार पर निष्कर्षतः यह कहा जा सकता है कि, यद्यपि राजपूत क्षत्रियों के वंशज थे, फिर भी उनमें विदेशी रक्त का मिश्रण अवश्य था। अतः वे न तो पूर्णतः विदेशी थे, न तो पूर्णत भारतीय। उस काल में अधिकतर राजपूत राजा हिन्दू थे, यद्यपि कुछ जैन धर्म के भी समर्थक थे। वे ब्राह्मण और मन्दिरों को बड़ी मात्रा में धन और भूमि का दान करते थे। वे वर्ण व्यवस्था तथा ब्राह्मणों के विशेषाधिकारों के पक्ष में थे। इसलिए कुछ राजपूती राज्यों में तो भारत की स्वतंत्रता और भारतीय संघ में उनके विलय तक ब्राह्मणों से अपेक्षाकृत कम लगान वसूल किया जाता था। इन विशेषाधिकारों के बदले ब्राह्मण राजपूतों को प्राचीन सूर्य और चन्द्रवंशी क्षत्रियों के वंशज मानने को तैयार थे।
नन्द कुमार सिंह चौहान

राजनैतिक जीवन

सन् 1978-80 व 1983-87 तक शाहपूर  जो कि बुरहानपुर जिला मे स्थित है से नगर पालिका के अध्यक्ष के तौर पर भाजपा से विजय होकर नगरअध्यक्ष' रहे थे. इसके बाद सन् 1985-96 तक लगातार 2बार भाजपा से विजयी हो कर मध्यप्रदेश विधानसभा के बुरहानपुर क्षेत्र से विधायक रहे थे. सन् 1996 को 11वें लोकसभा चुनाव मे भाजपा ने उन्हें खंडवा क्षेत्र से सांसद उम्मीदवार बनाया था जिसमे वें विजयी हुए थें लेकिन उनका कार्यकाल 1996-97 तक ही रहा क्योकी अटल बिहारी वाजपेयीसरकार ने अपना त्यागपत्र दे कर सरकार निरस्त कर दी थी. जिसके बाद सन् 1998 में उपचुनाव में 12वीं लोकसभा चुनाव मे वह दुसरी बार खंडवा क्षेत्र से विजयी हुए थे. यह कार्यकाल भी 1998-99 तक ही रहा जिसका मुख्य कारण वाजपेयी सरकार के समर्थक पार्टी का समर्थन वापस लेना था.सन् 1999 में 13वीं लोकसभा उपचुनाव में फिर से भाजपा ने खंडवा क्षेत्र से इन्हें उम्मीदवार बनाया जिसमें भी वें 3री बार विजयी हुए. जिसने इनका कार्यकाल 1999-2004 तक 5वर्ष पूर्ण चला. इसके बाद सन् 2004 मे 14वीं लोकसभा चुनाव मे वह चौथी बार फिर से खंडवा क्षेत्र से सांसद का चुनाव जीत कर विजयी हुए परंतु वह विपक्ष मे बैठे.क्योकिं केन्द्र मे मनमोहन सिंह की कांग्रेस सरकार बन चुकी थी. फिर सन् 2009 के 15वी लोकसभा चुनाव मे उन्हें फिर से खंडवा क्षेत्र से भाजपा ने उम्मीदवार बनाया परंतु इस बार वें कांग्रेस प्रत्याशी अरूण यादव से चुनाव हार गए थे परंतु उन्हें पार्टी ने मध्यप्रदेशराज्य का भाजपा पार्टी का प्रदेशअध्यक्ष बनाया गया था परंतु सन् 2013 के मध्यप्रदेश विधानसभा चुनाव मे उन्हें हटाकर नरेंद्र सिंह तोमर को प्रदेश अध्यक्ष बना दिया गया था. व उन्हें 16वीं लोकसभा चुनाव में भाजपा ने उन्हें पुन: खंडवा क्षेत्र से उम्मीदवार बनाया जिसमें वे मोदी लहर मे नरेन्द्र मोदी के नेत्तव हुए चुनाव  मे विजयी हुए. व उन्हें पुन: मध्यप्रदेश भाजपा का प्रदेश अध्यक्ष बना दिया गया था व सन् 2018 मे उन्होने अपना त्यागपत्र भाजपा प्रदेशअध्यक्ष पद से दे दिया ताकि वह अपने संसदीय क्षेत्र मे विकासकार्य कर सकें.
टोयोटा ईटिओस

टोयोटा ईटिओस, भारत के ऑटोमोबाइल (वाहन) बाजार के लिए टोयोटा द्वारा विकसित एक कार है। कार को भारत में आधिकारिक तौर पर जनवरी 2010 में एक ऑटो शो के दौरान पेश किया गया था। कार को दिसम्बर 2010 में बाज़ार में उतारा जाएगा। कार हैचबैक और सीडान दोनों संस्करणों में उपलब्ध होगी। ईटिओस को भारत के बंगलौर स्थित संयंत्र एक में निर्मित किया जाएगा। भारत में टोयोटा की यह अब तक की सबसे बड़ी परियोजना है।
प्रलय-सृजन (काव्य)

प्रलय-सृजन शिवमंगल सिंह सुमन की रचना है।
ब्लॉगर (सेवा)

प्रयोग

इस पर ब्लॉग निर्माण के लिए कोई जटिल सॉफ्टवेयर या तकनीकी जानकारी को डाउनलोड करना या उसका प्रयोग नहीं करना पड़ता। इस पर अपना ब्लॉग बनाने के लिए प्रयोक्ताओं को केवल गूगल पर अपना खाता बनाना पड़ता है। इस पर साइनअप के लिए प्रयोक्ता को एक अलग नाम रखना होता है जो उसके ब्लॉग का नाम होगा। यही नाम डोमेन नेम के रूप में भी प्रयोग होता है। ब्लॉगस्पॉट पर अन्य कुछ ब्लॉगिंग सेवाओं जैसी सुविधाएं उपलब्ध नहीं होतीं, लेकिन इसके सर्वसाधारण टूल्स और अन्य सुविधाएं ब्लॉगिंग को अत्यंत सरल बना देती हैं। किन्तु इसका अर्थ ये नहीं है, कि ब्लॉगस्पॉट पर आधुनिक सुविधाएं नहीं हैं। अधिकांश उन्नत प्रयोक्ता अपने ब्लॉग में कई परिवर्तन ला सकते हैं, जिसमें अपना साँचा (टेम्प्लेट) डिजाइन करना और गूगल का जालस्थल विश्लेषण (वेबसाइट एनलाइजिंग) कार्यक्रम का प्रयोग करने तक की भी सुविधाएं हैं। गूगल पर कई हजार उपकरण (गैजेट) हैं जिनको ब्लॉग्स पर जोड़ा (अटैच किया) जा सकता है। इनकी मदद से ब्लॉगर बहुउपयोगी उपयोक्ता ब्लॉग तैयार कर सकते हैं, जिसकी मदद से कई ब्लॉगर एक ही ब्लॉग पर अपना योगदान दे सकते हैं।
न्यू इंडिया एश्योरेंस कंपनी लिमिटेड

दि न्यू इंडिया एश्योरंस कंपनी देश की सबसे बड़ी सरकारी अंतर्राष्ट्रीय साधारण बीमा कंपनी है। इसका प्रचालन 28 देशों में है। इसका प्रधान कार्यालय मुंबई, भारत में है।

स्थापना

इस कंपनी की स्थापना 1919 में की गई थी। और 1973 में इसका राष्ट्रीयकरण किया गया था।

व्यवसाय

कंपनी का वैश्विक व्यवसाय ने रु. 14300 करोड़ (रु.143 बिलियन) पार कर लिया है। वर्ष 2012-13 में कंपनी ने भारतीय व्यवसाय में रु. 10,000 करोड़ (रु.100 बिलियन) के आंकड़े को छुआ है।

बाज़ार की स्थिति

कंपनी भारतीय व्यावसायिक बाज़ार में 40 वर्षों से अधिक समय से ग़ैर-जीवन व्यवसाय के प्रथम है।.
महाबत खां

महाबत खां (उर्दू: محابت خان) (पूरा नाममहाबत खान खान-ए-खाना सिपह-सालार ज़माना बेग काबुली, जन्म नाम ज़माना बेग) (मृत्यु १६३४), मुगल सम्राट जहांगीर के राज्य में एक प्रमुख सेनापति/सिपहसालार था।
हँसिया

हँसिया (sickle) हाथ से पकड़कर फसल एवं घास आदि काटने के काम आने वाला कृषि उपकरण है।
शक्तिमान (1993 फ़िल्म)

संक्षेप

व्यवसायी राय बहादुर लक्ष्मी नारायण (कुलभूषण खरबंदा) बॉम्बे में अपनी पत्नी लक्ष्मी के साथ एक अमीर जीवन शैली जीते हैं। यद्यपि वे कई सालों से शादी कर चुके हैं, लेकिन उनके पास कोई बच्चा नहीं है। शिमला की यात्रा के दौरान वे अपने नौकर दिलेर (मुकेश खन्ना) के बेटे को अपनाते हैं। उसे विकी का नाम देते हैं, और उसे वापस घर ले जाते हैं। दिलेर की पत्नी पार्वती को बहुत बेचैनी होती है।
कुछ समय बाद, लक्ष्मी गर्भवती हो जाती है और शिमला यात्रा करती है। दुर्घटनावश वह बेटे (अजय देवगन) अमर को जन्म देने के बाद गुजर जाती है। दिलेर अमर को मारना चाहता है, लेकिन पार्वती उसे लक्ष्मी नारायण को वापस लौटना चाहती है। वह बॉम्बे चली जाती है। सालों बाद अमर बड़ा हो गया है। वह वर्सोवा में पार्वती के साथ रहता है और पुलिस स्टेशन में पुलिस इंस्पेक्टर के रूप में काम करता है। वह प्रिया से प्यार करता है जो कि जिला पुलिस अधीक्षक की बेटी है। जबकि दिलेर एक टैक्सी चालक है, और विकी एक शराबी है और प्रिया से शादी करना चाहता है।